  Виталий Пронин Ижын нылпи сад понна дунъёс 15 процентлы йылӥзы. Кызьы валэктӥзы Иж город администрациын, герӟаськемын со сиён-юонлы дунъёс будэмен.Нылпи садын дышетон услугаос дунтэк сётӥсько - та учкемын «Дышетон сярысь» законэн. Но визьнодам сяна, пиналъёсты утялтоно, сюдоно на. Таизлы кошкись уксёлэсь ог 90 процентсэ анай-атайёс асьсэос тыро. Нош берло дыре вань сиён-юонъёслы дунъёс йылӥзы бере, пиналъёсты сюдон но дунояз. Озьы выль тыриськонъёс тупатэмын: яслие, нырысетӥ покчи группае ветлӥсь нылпиос понна - 1 сюрс 610 манет, талэсь бадӟымгес пиналъёс понна - 1 сюрс 955 манет.Кызьы валэктӥзы Иж город администрациысь школалэсь азьло визьноданъя управлениын, компенсациослэн быдӟалазы уз воштӥськы: семьяын одӥг пинал дыръя 20 процентэз, 2 кузя ке - 50 процентэз но 3-ез понна 70 процентэз берыктӥськоз.Элина Кумачёва Туспуктэмез Александр Горбуновлэн  Теги: Нылписад Нылпиос  